Πάπας Ουρβανός Ζ΄

Ο Πάπας Ουρβανός Ζ΄  ή Τζοβάννι Μπατίστα Καστάνια (4 Αυγούστου 1521 - 27 Σεπτεμβρίου 1590) ήταν αρχηγός στην Ρωμαιοκαθολική Εκκλησία και κυβερνήτης στα Παπικά Κράτη (15 Σεπτεμβρίου 1590 - 27 Σεπτεμβρίου 1590). Η παποσύνη του αν και ήταν η πιο σύντομη στην ιστορία κατάφερε να δημιουργήσει την μεγάλη παγκόσμια αλλαγή με την απαγόρευση του καπνίσματος στις εκκλησίες. Ο Τζοβάννι Μπατίστα Καστάνια γεννήθηκε στην Ρώμη (1521), εξαιρετικά μορφωμένος με μεγάλη εκπαίδευση, διετέλεσε αρχιεπίσκοπος του Ροσάνο, κυβερνήτης του Φάνο, της Περούτζα, της Ούμπρια και συμμετείχε στην Σύνοδο του Τρέντο. Αργότερα διορίστηκε "Αποστολικός Νούντσιος" στην Ισπανία και την Δημοκρατία της Βενετίας, Παπικός Λεγάτος στην Φλάνδρα και την Κολωνία. Ο Πάπας Γρηγόριος ΙΓ΄ του έδωσε προαγωγή και τον διόρισε Καρδινάλιο. Όταν πέθανε ο Πάπας Σίξτος Ε΄ ο Καστάνια τον διαδέχτηκε στον παπικό θρόνο ως Πάπας Ουρβανός Ζ΄ (15 Σεπτεμβρίου 1590). Έμεινε γνωστός για τα μεγάλα του χαρίσματα του, την πίστη του, τα μεγάλα δημόσια έργα και την αντίθεση του στον Νεποτισμό. Η παποσύνη του κράτησε ελάχιστα, πέθανε από Ελονοσία μόλις 12 μέρες μετά την εκλογή του και πριν την εγκατάσταση του στο Βατικανό (27 Σεπτεμβρίου 1590).ανάλογα με το αν ο Στέφανος, εκλεγμένος Πάπας κατατάσσεται στους επίσημους καταλόγους των Πάπων. Η Καθολική Εκκλησία δεν τον κατατάσσει σε αυτούς από το 1961 Ο Ουρβανός Ζ΄ έμεινε γνωστός για την απαγόρευση του καπνίσματος στις εκκλησίες, η συνήθεια αυτή θα επεκταθεί τα επόμενα χρόνια σε ολόκληρη την Χριστιανοσύνη, απείλησε με αφορισμό σε οποιονδήποτε κάνει χρήση καπνού μέσα ή κοντά στην εκκλησία.

Πρώτα χρόνια

Ο Τζοβάννι Μπατίστα Καστάνια γεννήθηκε στην Ρώμη από ευγενή οικογένεια (1521), ο πατέρας του ήταν ο Κόζιμο Καστάνια με καταγωγή από την Δημοκρατία της Γένοβας. Ο Καστάνια σπούδασε σε Πανεπιστήμια ολόκληρης της Ιταλίας απέκτησε διδακτορικό στο Νομικό και το Εκκλησιαστικό Δίκαιο, ολοκλήρωσε τις σπουδές του στο Πανεπιστήμιο της Μπολόνια. Μετά την λήξη των σπουδών του διορίστηκε Ελεγκτής του θείου του Καρδιναλίου Τζιρόλαμο Βεράλο, τον συνόδευσε σε παπικές αποστολές στην Γαλλία.Ott, Michael (1912). "Pope Urban VII". In Herbermann, Charles (ed.). Catholic Encyclopedia. Τομ. 15. New York: Robert Appleton Company Την εποχή που υπηρετούσε ως δικηγόρος ο Πάπας Ιούλιος Γ΄ τον εισήγαγε στην Παπική Κουρία ως "Αναπληρωτή της Αποστολικής Υπογραφής". Ο Καστάνια διορίστηκε αρχιεπίσκοπος του Ροσάνο (1 Μαρτίου 1553), κυβερνήτης του Φάνο (1555 - 1559), της Περούτζα και της Ούμπριας (1559 - 1560). Την εποχή του πάπα Πίου Δ΄ έλυσε με επιτυχία μια μακρόχρονη διαφωνία ανάμεσα στους κατοίκους του Τέρνι και του Σπολέτο. Αργότερα συμμετείχε στην Σύνοδο του Τρεντ (1565 - 1572) και πρόεδρος σε πολλά Συμβούλια, παραιτήθηκε από την αρχιεπισκοπή έναν χρόνο αργότερα, έγινε επίσης κυβερνήτης της Μπολόνια (1576 - 1577).https://www.britannica.com/biography/Urban-VII Τα επόμενα αξιώματα του ήταν Αποστολικός Νούνκιος στην Βενετία (1573 - 1577) και παπικός Λεγάτος στην Φλάνδρα και την Κολωνία (1578 - 1800), ο πάπας Γρηγόριος ΙΓ΄ τον διόρισε τελικά Καρδινάλιο (12 Δεκεμβρίου 1583).

Πάπας
Με τον θάνατο του Πάπα Σίξτου Ε΄ συνεστήθη Κονκλάβιο από το Κολλέγιο των Καρδιναλίων για να επιλέξει τον διάδοχο του. Ο Μέγας Δούκας της Τοσκάνης Φερδινάνδος Α΄ των Μεδίκων είχε οριστεί Καρδινάλιος σε ηλικία 14 ετών αλλά δεν είχε ασκήσει ποτέ το ιερατικό λειτούργημα. Όταν πέθανε ο μεγαλύτερος αδελφός του Φραγκίσκος Α΄ των Μεδίκων παραιτήθηκε για να δεχτεί τον Δουκικό τίτλο αν και υπάρχουν πολλές υποψίες ότι ο Φραγκίσκος δηλητηριάστηκε στο γεύμα το οποίο του παρέθεσαν στην Βίλα Μέντιτσι. Η εξωτερική πολιτική του Φερδινάνδου Α΄ είχε στόχο να ελευθερώσει την Τοσκάνη από την Ισπανική κυριαρχία. Ο Φερδινάνδος Α΄ αντιτάχθηκε σε οποιαδήποτε απόπειρα εκλογής νέου φιλο-Ισπανού πάπα για αυτό έπεισε τον Καρδινάλιο Αλεσάντρο Περέτι ντι Μοντάλτο μικρανεψιό του Σίξτου Ε΄ να αλλάξει την υποστήριξη του απέναντι στον Καρδινάλιο Μάρκο Αντόνιο Κολόννα.Pirie, Valérie Pirie. The Triple Crown: An Account of the Papal Conclaves, London. Sidgwick & Jackson, 1935 Ο Καστάνια ένας επιφανής διπλωμάτης με πλούσια θρησκευτική σταδιοδρομία υποδείχτηκε σαν συμβιβαστική λύση, εξελέγη νέος πάπας ως Ουρβανός Ζ΄ (15 Σεπτεμβρίου 1590). Κατά το σύντομο πέρασμα του Ουρβάνου Ζ΄ από την Αγία Έδρα, προχώρησε στην πρώτη παγκοσμίως γνωστή δημόσια απαγόρευση του καπνίσματος, καθώς απείλησε με αφορισμό οποιονδήποτε «χρησιμοποιούσε καπνό στον προθάλαμο ή στο εσωτερικό μιας εκκλησίας, ανεξάρτητα αν τον μασούσε, τον κάπνιζε με πίπα, ή τον ρουφούσε σε μορφή σκόνης από τη μύτη».Editorial in European Heart Journal - http://www.oxfordjournals.org/our_journals/eurheartj/press_releases/freepdf/ehl266.pdfhttps://web.archive.org/web/20110524082354/http://www.oxfordjournals.org/our_journals/eurheartj/press_releases/freepdf/ehl266.pdf H πολιτική του διακρίθηκε από μεγάλη φιλανθρωπία, επιδότησε τους αρτοποιούς να διανέμουν ψωμί σε όλο τον κόσμο, περιόρισε την πολυτέλεια της αυλής και απαγόρευσε με αυστηρότητα των Νεποτισμό.https://catholicsaints.info/pope-urban-vii/ Ο Πάπας Ουρβανός Ζ΄ πέθανε στην Ρώμη από Ελονοσία τα μεσάνυχτα (27 Σεπτεμβρίου 1590) μόλις 12 μέρες μετά την εκλογή του.https://www.vatican.va/content/vatican/en/holy-father/urbano-vii.html

 Παραπομπές 

 Πηγές 

 στην Καθολική Εγκυκλοπαίδεια του 1913
Οι θάνατοι των Πάπων (The Death of the Popes) της Γουέντυ Τζ. Ρίρντον, 2004.
Pirie, Valérie Pirie. The Triple Crown: An Account of the Papal Conclaves, London. Sidgwick & Jackson, 1935

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 16ου αιώνα